પહેલાં ૧૯૬૯માં આવેલી અને ત્યાર પછી ૨૦૦૩માં રીમેક બનેલી હૉલીવુડની બ્લૉકબસ્ટર ફિલ્મ ‘ધી ઇટાલિયન જૉબ’ ચોરી કરતી એક ટીમની સ્ટોરી હતી. જોકે આ ફિલ્મના સૌથી મોટા પ્લસ-પૉઇન્ટ્સ એની ફાસ્ટ સ્ટોરી અને અમુક જબરદસ્ત ટ્વિસ્ટ્સ હતા. બૉલીવુડના અત્યારના સમયના જો કોઈ ફિલ્મમેકર્સ આ ફિલ્મની રીમેક બનાવવાની ક્ષમતા ધરાવતા હોય તો એમાં ભાગ્યે જ બેમત હશે કે એ અબ્બાસ-મસ્તાનની ડિરેક્ટર જોડી જ છે. આજ સુધીમાં જબરદસ્ત થ્રીલર ફિલ્મો આપનારી આ જોડી એક તૈયાર સ્ટોરીમાં ફેરફારો લાવી એનું ભારતીયકરણ કરી શુક્રવારે રિલીઝ થતી ‘પ્લેયર્સ’ સાથે વધુ એક પ્રયોગ કરશે.